wickkiey/tamil-wikipedia-chunked huggingface dataset:
# திப்பிரெட்டிஅள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 1048 வீடுகள் உள்ளன. கிராமத்தின் மொத்த மக்கள் தொகையானது 4151 ஆகும். இதில் பெண்களின் எண்ணிக்கை 2033 என்றும், ஆண்களின் எண்ணிக்கை 2118 என்றும் உள்ளது. கிராமத்தின் மொத்த எழுத்தறிவு விகிதம் 55.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# உரூத் பிளேக்கு

**உரூத் ஈ பிளேக்கு** (*Ruth E. Blake*) ஓர் அமெரிக்க புவி இயற்பியலாளர் மற்றும் சுற்றுச்சூழல் விஞ்ஞானியாவார். யேல் பல்கலைக்கழகத்தில் இவர் புவியியல் மற்றும் புவி இயற்பியல், வனவியல் மற்றும் சுற்றுச்சூழல் ஆய்வுகள், இரசாயன மற்றும் சுற்றுச்சூழல் பொறியியல் பாடங்களுக்கான பேராசிரியராக உள்ளார். கடல் உயிர் வேதியியல் செயல்முறைகள், தொல் காலநிலையியல் , வானியல் உயிரியல் மற்றும் நிலையான ஓரகத்தனிம புவி வேதியியல் ஆகியவற்றில் பிளேக்கின் ஆய்வு கவனம் செலுத்துகிறது. முனைவர் பட்டம் பெற்றார். பிளேக்கின் முனைவர் பட்ட ஆராய்ச்சியானது நுண்ணுயிர் செயல்பாடு பாசுபேட்டுகளில் உள்ள ஆக்சிசன் ஓரிடத்தான்களை எவ்வாறு பாதிக்கும் என்பதில் கவனம் செலுத்தியது.
# உரூத் பிளேக்கு

## தொழில் மற்றும் ஆராய்ச்சி

யேல் பல்கலைக்கழகத்தில் ஒரு பேராசிரியராக இருந்தபோது, பிளேக் தனது பட்டதாரி ஆராய்ச்சி மையத்தில் ஆர்கியன் காலத்தில் கடலில் குறிப்பிடத்தக்க உயிரியல் செயல்பாடு இருந்ததைக் காட்ட பண்டைய கடல் பாசுபேட்களில் ஓரிடத்தான் ஆதாரங்களைப் பயன்படுத்தி விரிவாக்கினார்.  
பெருங்கடல்கள், வண்டல் மற்றும் மண்ணில் உயிரியல், இரசாயன செயல்பாடு தொடர்பான பல ஆராய்ச்சி தலைப்புகளில் பிளேக்கு பணியாற்றியுள்ளார். ஓரிடத்தான் புவி வேதியியல் வளர்ச்சி முறைகளிலும் இவர் பணியாற்றியுள்ளார்.
# உரூத் பிளேக்கு

## விருதுகள்

பிளேக்கிற்கு புவி வேதியியல் சங்கம் எப். டபிள்யூ கிளார்க்கு விருதை 2002 ஆம் ஆண்டில் வழங்கிச் சிறப்பித்தது.
# இலிண்டா சால்

**இலிண்டா சால்** (*Linda Zall*) அமெரிக்காவைச் சேர்ந்த ஒரு சுற்றுச்சூழல் விஞ்ஞானியாவார். முன்னதாக இவர் மத்திய புலனாய்வு அமைப்பில் பணியாற்றினார். இங்கு பணியிலிருந்தபோது 1992 ஆம் ஆண்டில் மீடியா என்ற பணிக்குழுவை நிறுவுவதற்கு இவர் பொறுப்பேற்றார். இக்குழு சுற்றுச்சூழல் தரவை உருவாக்க உளவு செயற்கைக்கோள் படங்களைப் பயன்படுத்துவதில் நிபுணத்துவம் பெற்றதாகும்.
# இலிண்டா சால்

## தனிப்பட்ட வாழ்க்கை

சால் வடக்கு நியூயார்க்கிலுள்ள ஆர்னல் கிராமத்தில் வளர்ந்தார். இவருடைய தந்தை ஒரு பெரிய பால்பண்ணையின் மேலாளராக இருந்தார்.
# இலிண்டா சால்

## கல்வி

கார்னெல் பல்கலைக்கழகத்தில் சிவில் மற்றும் சுற்றுச்சூழல் பொறியியலில் சால் முனைவர் பட்டம் பெற்றார். இங்கு சால் இருந்தபோது டொனால்டு யே. பெல்ச்சர் இவருக்கு வழிகாட்டினார்.
# இலிண்டா சால்

## தொழில்

சால் 1975 ஆம் ஆண்டு முதல் 1984 ஆம் ஆண்டு வரை புவி நோக்கு செயற்கைக்கோள் நிறுவனத்தில் பணிபுரிந்தார், 1985 ஆம் ஆண்டில் மத்திய புலனாய்வு அமைப்புக்குச் சென்றார். 2013 ஆம் ஆண்டு சால் பணியிலிருந்து ஓய்வு பெற்றார்.
# பருவநிலை மாற்றத்துக்கான பன்னாட்டு அரசுக் குழு

## பருவ நிலை மாற்றத்தால் ஏற்படும் விளைவுகள்

உலக அளவிலான சராசரியை விட ஆசியாவைச் சுற்றியுள்ள நாடுகளின் கடல் மட்டத்தின் உயர்வு தொடர்ந்து அதிகரித்து வருகிறது என்று ஐபிசிசி எனப்படும் பருவநிலை மாற்றத்துக்கான பன்னாட்டு அரசுக் குழு அறிக்கை வெளியிட்டுள்ளது. அறிக்கையில் இடம்பெற்ற 5 எதிர்கால பாதிப்புகள் வருமாறு:
1. அனைத்து உமிழ்வு சூழ்நிலைகளிலும் 2040-ஆம் ஆண்டுக்குள் புவி சூடாதல் 1850-1900 நிலைகளுக்கு மேல் 1.5 பாகை செல்சியஸ்சை எட்டும்
1. ஆர்க்டிக் பெருங்கடல் 2050-ஆம் ஆண்டிற்கு முன்பாக செப்டம்பர் மாத கால கட்டத்தில் ஒரு முறையாவது பனி இல்லாத நிலையை அடையும்.
1. 1.5 டிகிரி செல்சியஸ் வெப்பமயமாதல் நிலைமை நிலவும்போதும், வரலாற்றில் இதுவரை ஏற்படாத வகையில், சில தீவிர பருவநிலை நிகழ்வுகள் அதிகரிக்கும்.
1. கடந்த காலங்களில் நூற்றாண்டுக்கு ஒருமுறை நிகழ்ந்த தீவிர கடல் மட்ட நிகழ்வுகள் 2100-ஆம் ஆண்டில் உலகம் எட்டும்போது, குறைந்தபட்சம் அதிக அலை சீற்றத்தை எட்டும்.
1. உலகின் பல பகுதிகளில் காட்டுத் தீ உள்ளிட்ட மோசமான வானிலை நிகழ்வுகள் அதிகரிக்க வாய்ப்புள்ளது.
# பருவநிலை மாற்றத்துக்கான பன்னாட்டு அரசுக் குழு

## இதனையும் காண்க

- புவி சூடாதல்
- பைங்குடில் வளிமம்
# டி. கனிகாரஅள்ளி

**டி. கனிகாரஅள்ளி (எ) செக்காரப்பட்டி** (*Thoppur T Kanigarahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தொப்பூர் ஊராட்சிக்கு உட்பட்ட ஒரு வருவாய் கிராமம் ஆகும்.
# டி. கனிகாரஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், மாநில தலைநகரான சென்னையிலிருந்து 289 கிலோமீட்டர் தொலைவிலும் அமைந்துள்ளது.
# டி. கனிகாரஅள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 2,275 வீடுகள் உள்ளன. கிராமத்தின் மொத்த மக்கள் தொகையானது 9,351 ஆகும். இதில் பெண்களின் எண்ணிக்கை 4,468 என்றும், ஆண்களின் எண்ணிக்கை 4,883 என்றும் உள்ளது.
# உங்குரான அள்ளி

**உங்குரான அள்ளி** (*Ungaranhalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.
# உங்குரான அள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 1486 வீடுகள் உள்ளன. கிராமத்தின் மொத்த மக்கள் தொகையானது 5730 ஆகும். இதில் பெண்களின் எண்ணிக்கை 2738 என்றும், ஆண்களின் எண்ணிக்கை 2992 என்றும் உள்ளது. கிராமத்தின் மொத்த எழுத்தறிவு விகிதம் 64.53 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வெள்ளாளப்பட்டி, தருமபுரி

**வெள்ளாளப்பட்டி** (*Vellalapatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.
# வெள்ளாளப்பட்டி, தருமபுரி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 9 கிலோமீட்டர் தொலைவிலும், மாநில தலைநகரான சென்னையிலிருந்து 282 கிலோமீட்டர் தொலைவிலும் அமைந்துள்ளது.
# வெள்ளாளப்பட்டி, தருமபுரி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 1084 வீடுகள் உள்ளன. கிராமத்தின் மொத்த மக்கள் தொகையானது 4601 ஆகும். இதில் பெண்களின் எண்ணிக்கை 2193 என்றும், ஆண்களின் எண்ணிக்கை 2508 என்றும் உள்ளது. ஊரின் மொத்த எழுத்தறிவு விகிதம் 63.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சூர்யா கோபி

**சூர்யா கோபி** (*Soorya Gopi*) ஓர் இந்திய எழுத்தாளர், சிறுகதை எழுத்தாளர் மற்றும் சமூகவியலாளர் ஆவார் . 1987 ஆம் ஆண்டு ஆகத்து மாதம் 26 ஆம் தேதி இவர் பிறந்தார். இந்தியாவின் கேரள மாநிலத்திலுள்ள கொல்லம் நகரில் கவிஞர் பி.கே. கோபி, கோமளம் தம்பதியருக்கு மகளாக சூர்யா கோபி பிறந்தார்.
# சூர்யா கோபி

## ஆரம்பகால வாழ்க்கை மற்றும் கல்வி

கோழிக்கோட்டில் இருக்கும் பிரசன்டேசன் உயர்நிலைப் பள்ளியில் சூர்யா கோபி கல்வி கற்றார். பாசல் இவாஞ்சலிக்கல் மிசன் மேல்நிலைப்பள்ளியில் மேல்நிலைப் படிப்பை முடித்தார். சமூகவியல் மற்றும் மலையாளத்தில் இளங்கலை பட்டமும், சமோரின் குருவாயூரப்பன் கல்லூரியில் சமூகவியலில் முதுகலைப் பட்டமும் பெற்றார். இளங்கலை மற்றும் முதுகலை நிலைகள் இரண்டிலும் கோழிக்கோடு பல்கலைக்கழகத்தில் முதல் இடத்தைப் பெற்றார். கோட்டயத்தில் உள்ள மகாத்மா காந்தி பல்கலைக்கழகத்தில் சமூகவியலில் முனைவர் பட்டம் பெற்றார்.
# சூர்யா கோபி

## தொழில்

தற்போது சூரிய கோபி, தேவாரத்திலுள்ள தூய நெஞ்சக் கல்லூரியில் சமூகவியல் துறையில் விரிவுரையாளராக உள்ளார் கொச்சி . சிறகுள்ள சங்களங்கள் என்ற "சிறகுகள் கொண்ட சங்கிலிகள்" கதையால் சூர்யா கோபி நன்கு அறியப்படுகிறார். இந்த கதையின் உள்ளடக்கம் விற்கப்பட்ட ஒரு பெண்ணின் தனிமையில் உள்ள எண்ணங்களாகும். எளிய மற்றும் சிரமமில்லா பாணியில் ஆசிரியர் அந்த எண்ணங்களை முன்வைக்கிறார். தனது சொந்த பெற்றோர்களால் ஒரு வீட்டு வேலைக்காரியாக விற்கப்பட்ட ஒரு பெண் எப்படி தனிமைச் சிறையில் அமர்ந்திருக்கிறாள் மற்றும் கடுமையான வலியிலும் துயரத்திலும் காயமடைந்த இதயத்துடன் எப்படி வெளி உலகத்தைப் பார்க்கிறாள் என்பதை கதை சொல்கிறது. பெண் தன்னை வாங்கியவனிடமிருந்து தப்பித்து நெரிசலான நகரத்தில் காணாமல் போகும் இடத்தில் கதை முடிகிறது. கதையில் பயன்படுத்தப்பட்டுள்ள குறியீடுகளும் உருவகங்களும் குறிப்பிடத்தக்கவை.''
# சூர்யா கோபி

## நூல் விளக்கம்

- *பூக்களே சினேகிச்ச பெண்குட்டி* (2006)
- *உப்புமழையிலே பச்சிலகால்* (2012)
- *பிராணாயாமத்ரியம்* (2016)
- *கமுகிக்கடுவா* (2020)*
# சூர்யா கோபி

## விருதுகள்

- கேந்திரா சாகித்ய அகாடமி யுவ விருது
- சிறந்த சிறுகதைக்கான அங்கனம் ஈபி சுசுமா எண்டோவ்மென்ட் விருது (2013)
- மாத்யமம் -வெளிச்சம் விருது சிறந்த குறுகிய கதை (2009)
- அங்கனம் - கீதா இரண்யன் சிறந்த சிறுகதை விருது (2008)
- சிறந்த சிறுகதைக்கான முட்டத்து வர்க்கி கலாலாய சாகித்ய விருது (2008)
- *பூக்களே சினேகிச்சா பெண்குட்டி* (2006) புத்தகத்திற்கான பாரத மாநில வங்கி - விருது
- மலையாள மனோரமா சிறந்த சிறுகதை விருது (2006)
- சிறந்த சிறுகதைக்கான பூர்ணா உரூப் விருது (2005)
# சூர்யா கோபி

## தனிப்பட்ட வாழ்க்கை

சூர்யா 2012 ஆம் ஆண்டில் பி.கே. சுசித்தை மணந்தார். இவர்களுக்கு சிலங்கா என்ற மகள் உள்ளார்.
# நளினி பேக்கல்

**நளினி பேக்கல்** (*Nalini Bekal*) இந்தியாவைச் சேர்ந்த ஒரு மலையாள நாவலாசிரியர் மற்றும் சிறுகதை எழுத்தாளராவார். இவர் பல நாவல்கள் மற்றும் சிறுகதைகளை எழுதி மாத்ருபூமி நாவல் விருது (1977), எடச்சேரி விருது (1987), பாரத மாநில வங்கி விருது (1992) மற்றும் கேரள சாகித்ய அகாடமி உறுப்பினர் விருது உட்பட பல விருதுகளை வென்றுள்ளார்.
# நளினி பேக்கல்

## தனிப்பட்ட வாழ்க்கை

நளினி கேரள மாநிலம் காசர்கோடு மாவட்டத்தில் உள்ள பேக்கல் கிராமத்தில் பிறந்தார். நளினியின் கணவர் பாய்பிரா ராதாகிருட்டிணன் மலையாள மொழியில் பிரபலமான எழுத்தாளர், கட்டுரையாளர் மற்றும் விமர்சகர் ஆவார். இவர்களுக்கு அனுராதா (ஆயுர்வேத மருத்துவ அதிகாரி) மற்றும் அனுயா அகத்தூட்டு ஆகிய இரண்டு மகள்கள் உள்ளனர்.
# நளினி பேக்கல்

## படைப்புகள்

; நாவல்கள்
- *துருத்* (1977)
- *அம்சகானம்* (1982)
- *கிருஷ்ணா* (1985)
- *முச்சிலோட்டம்மா* (1987)
- *கண்வதீர்த்தா* (1988)
- *சிலாவனங்கள்* (1993)
; சிறுகதைத் தொகுப்புகள்
- *ஒட்டக்கோலம்* (1993)
# நளினி பேக்கல்

## விருதுகள் மற்றும் அங்கீகாரங்கள்

; இலக்கிய விருதுகள்
- 1977: து*ருத்து நாவலுக்கு* மாத்ருபூமி நாவல் விருது
- 1987: முச்சிலோட்டம்மாவுக்கு எடச்சேரி விருது மற்றும் பாரத மாநில வங்கி விருது
; உறுப்பினர் விருது
- 1995: கேரள சாகித்ய அகாடமி உறுப்பினர்
# எஸ். குமரன்

**எஸ்.குமரன்** (*S. Kumaran*) (25 பிப்ரவரி 1923 - 24 திசம்பர் 1991) ஒரு புன்னப்பரா -வயலார் போராட்டத்தில் கலந்து கொண்ட சுதந்திரப் போராட்ட வீரராவார். மேலும், இவர் இந்தியப் பொதுவுடைமைக் கட்சித் தலைவரும், முன்னாள் மாநிலங்களவை உறுப்பினரும், மராரிகுளம் சட்டமன்றத் தொகுதியின் முன்னாள் உறுப்பினருமாவார்.
# எஸ். குமரன்

## சுயசரிதை

இவர், 1923 இல் ஆலப்புழா ஆர்யாட்டில் உள்ள கொச்சுத்தகடியில் வீட்டில் கிட்டச்சன் - கொச்சுபாருவின் மகனாகப் பிறந்தார். இவர் தேங்கார் நார் தொழிற்சாலை தொழிலாளர்களை ஒழுங்கமைத்து அரசியலில் நுழைந்தார். தேசிய சுதந்திரப் போராட்டத்தில், குறிப்பாக புன்னப்பரா-வயலார் போராட்டத்தில் பங்கேற்றார். சுதந்திரப் போராட்ட வீரரும் பொதுவுடைமைக் கட்சித் தலைவருமான மராரிகுளம் முன்னாள்சட்டமன்ற உறுப்பினர் மறைந்த எஸ்.தாமோதரன் இவரது சகோதரராவார்.
# எஸ். குமரன்

## அரசியல் செயல்பாடு

- மாநில காங்கிரசின் பிராந்திய நடவடிக்கையில் தொடங்கி வெள்ளையனே வெளியேறு இயக்கத்தின் ஒரு பகுதியாக இருந்தார்.
- 1938இல் இந்தியப் பொதுவுடைமைக் கட்சியில் சேர்ந்தார்
- 1946இல் கட்சியின் மாநிலக் குழுவில் சேர்ந்தார்.
- 1966 இல், கட்சியின் மாநிலச் செயலாளரானார்.
# ஏ. கே. சசீந்திரன்

**ஏ.கே.சசீந்திரன்** (A. K. Saseendran) (பிறப்பு 29 ஜனவரி 1946) ஓர் இந்திய அரசியல்வாதி ஆவார். பிணறாயி விஜயனின் இரண்டாவது அமைச்சகத்தில் கேரள அரசின் அமைச்சராகப் பணியாற்றுகிறார். இவர் தேசியவாத காங்கிரசு கட்சியை சேர்ந்தவர். மேலும் எலத்தூர் சட்டமன்றத் தொகுதியை பிரதிநிதித்துவப்படுத்துகிறார். இவர் முன்பு 1980, 1982, 2006, 2011, 2016 இல் கேரள சட்டமன்றத்திற்கு தேர்ந்தெடுக்கப்பட்டார்.
# ஏ. கே. சசீந்திரன்

## சொந்த வாழ்க்கை

இவர் கே.குன்ஹாம்பு-கே.ஜானகி ஆகியோரின் மகனாக 29 ஜனவரி 1946 இல் கண்ணூரில் பிறந்தார். இவர் அனிதா கிருஷ்ணன் என். டி. என்பவரை மணந்தார். இவர்களுக்கும் வருண் சசீந்திரன் என்ற ஒரு மகன் உள்ளார். இவர் கண்ணூர் மெலே சோவ்வாவில் (கண்ணூர் தெற்கு) வசிக்கிறார்.
# ஏ. கே. சசீந்திரன்

## அரசியல் வாழ்க்கை

**கேரள சட்டமன்றத் தேர்தல்**  
| வருடம் | தொகுதி | எதிர்த்துப் போட்டியிட்டவர் | பெரும்பான்மை
(வாக்குகள்) | வெற்றி/தோல்வி |  |
| --- | --- | --- | --- | --- | --- |
| 1980 | பெரிங்காலம் | கே. சி. மாரார் (ஜேஎன்பி) | 5890 | வெற்றி |  |
| 1982 | எடக்காடு | கே. சுதாகரன் (ஜனதா-ஜி) | 7543 | வெற்றி |  |
| 1987 | கண்ணூர் | பி. பாஸ்கரன் ( இந்திய தேசிய காங்கிரசு ) | 8048 | தோல்வி |  |
| 1991 | கண்ணூர் | என். இராமகிருஷ்ணன் (காங்கிரசு) | 14805 | தோல்வி |  |
| 2006 | பாலுசேரி | கே. பாலகிருஷ்ணன் கிடாவு (காங்கிரசு) | 14160 | வெற்றி |  |
| 2011 | எலத்தூர் | சேக் பி ஹாரிசு (எஸ்ஜேடி) | 14654 | வெற்றி |  |
| 2016 | எலத்தூர் | கிஷான் சந்த் (ஜேடி(யு)) | 29057 | வெற்றி |  |
| 2021 | எலத்தூர் | சுல்பிகர் மயூரி (சுயேட்சை) | 38502 | வெற்றி | } |
# ஏ. கே. சசீந்திரன்

## சர்ச்சை

26 மார்ச் 2017 அன்று, புதிதாக தொடங்கப்பட்ட மலையாள தொலைக்காட்சி நிறுவனமான மங்கலம் தொலைக்காட்சியின் "இல்லத்தரசி" என்ற நிகழ்ச்சியில் சசீந்திரன் தோன்றிய போது தனது அமைச்சர் பதவியை விட்டு விலகினார். அதில் ஒரு பெண்ணிடம் பாலியல் ரீதியாக வெளிப்படையாக பேசியதாகக் கூறப்பட்டது.  
பின்னர், நிர்வாகத்தின் முதன்மை செயல் அலுவலர் மன்னிப்பு கேட்டுக் கொண்டார். பெண் பத்திரிகையாளரை பயன்படுத்தி தங்கள் நடத்திய இரகசிய நடவடிக்கை என்று ஒப்புக்கொண்டார்.  
ஏப்ரல் 4 அன்று, " ஆபாச உரையாடல்" மற்றும் குற்றச் சதியை ஒளிபரப்பியதற்காக, தொலைக்காட்சியின் தலைமை நிர்வாக அதிகாரியும், நான்கு ஊடகவியலாளர்களும் கேரளக் காவல்துறையினரால் கைது செய்யப்பட்டனர்.  
பின்னர், பாலியல் துன்புறுத்தல் என்று குற்றம் சாட்டப்பட்ட அமைச்சர் சசீந்திரன் வழக்கிலிருந்து விடுவிக்கப்பட்டார். பிணறாயி விஜயன் அமைச்சரவையிலிருந்து பதவி விலகிய இரண்டாவது அமைச்சர் சசீந்திரன் ஆவார்.
# தாமஸ் சாண்டி

**தாமஸ் சாண்டி** (*Thomas Chandy*) (29 அக்டோபர் 1947 - 20 திசம்பர் 2019) ஓர் இந்தியத் தொழிலதிபரும், அரசியல்வாதியும் ஆவார். இவர் குட்டநாடு சட்டமன்றத் தொகுதியிலிருந்து கேரள சட்டமன்ற உறுப்பினராகவும், கேரள மாநிலத்தின் போக்குவரத்து அமைச்சராகவும், கேரளாவில் தேசியவாத காங்கிரசு கட்சியின் தலைவராகவும் இருந்தார். ஆலப்புழாவில் உள்ள இவரது விடுதி தொடர்பான குற்றச்சாட்டு எழுந்ததை அடுத்து இவர் 15 நவம்பர் 2017 அன்று அமைச்சர் பதவியிலிருந்து விலகினார். புற்றுநோயால் பாதிக்கப்பட்ட இவர் 20 திசம்பர் 2019 அன்று கொச்சியில் இறந்தார்.
# தாமஸ் சாண்டி

## சொந்த வாழ்க்கை

தாமஸ் சாண்டி 29 அக்டோபர் 1947, அன்று வி.சி.தாமஸ் -அலேயம்மா ஆகியோரின் மகன்களில் ஒருவராகப் ஆலப்புழா மாவட்டத்தின் சென்னம்கரி என்ற ஊரில் பிறந்தார். ஆலப்புழா தொழில்நுட்பக் கல்லூரியிலிருந்து தொலைத்தொடர்பு பொறியியலில் சான்றிதழ் பட்டம் பெற்றார். இவர் மெர்சி என்பவரை மணந்தார்.
# தாமஸ் சாண்டி

## அரசியல் வாழ்க்கை

கேரள மாணவர் ஒன்றியம் மூலம் தனது அரசியல் வாழ்க்கையைத் தொடங்கினார். பின்னர் 1970 இல் அதன் தலைவரகவும் குட்டநாட்டின் இளைஞர் காங்கிரசின் தலைவராகவும் தேர்ந்தெடுக்கப்பட்டார். அரசியலில் தீவிரமாக ஈடுபட்ட இவர் 2006 தேர்தலில் ஐக்கிய ஜனநாயக முன்னணியின் ஒரு பகுதியாக ஜனநாயக இந்திரா காங்கிரஸ் (கருணாகரன்) கட்சியுடன் தன்னை இணைத்துக் கொண்டார். பின்னர் தேசியவாத காங்கிரசு கட்சியுடன் இணைந்தார். பின்னர் 2011 தேர்தலுக்காக இடதுசாரி ஜனநாயக முன்னணியுடன் இணைந்தார். தேர்தலின் போது தாக்கல் செய்யப்பட்ட சொத்து பிரகடனத்தின் அடிப்படையில், இவர் 920 மில்லியனுக்கும் அதிகமான இந்திய ரூபாய் சொத்துகளுடன் சட்டசபையில் பணக்கார சட்டமன்ற உறுப்பினராக இருந்தார்.  
| **ஆண்டு** | **நெருங்கிய போட்டியாளர்** | **வாக்குகள் பதிவாகின** |  |
| --- | --- | --- | --- |
| 2006 | டாக்டர் கேசி ஜோசப் (கேஇசி) | 42,109 |  |
| 2011 | டாக்டர் கேசி ஜோசப் (கேஇசி-எம்) | 60,010 |  |
| 2016 | ஜேக்கப் ஆபிரகாம் (கேசி-எம்) | 50,114 | } |
# தாமஸ் சாண்டி

## வணிக வாழ்க்கை

சாண்டிக்கு கல்வி மற்றும் விருந்தோம்பல் துறைகளில் ஆர்வம் இருந்தது. இவர், கேரளாவில் ஐக்கிய இந்தியப் பள்ளி, ஒரு இந்தியப் பொதுப் பள்ளி, குவைத்தில் உள்ள ஒரு மத்தியப் பள்ளி ஆகியவற்றின் தலைவராக இருந்தார். இவர் சவூதி அரேபியாவின் ரியாத்தில் அல்-ஆலியா சர்வதேச இந்தியப் பள்ளியையும் நடத்தினார். கேரளாவின் வேம்பநாட்டு ஏரியில் அமைந்துள்ள "லேக் பேலஸ் ரிசார்ட்" என்ற ஒரு விடுதியையும் நடத்தி வந்தார்.
# தாமஸ் சாண்டி

## குற்றச்சாட்டுகள்

இந்திய தேர்தல் ஆணையத்தில் சமர்ப்பிக்கப்பட்ட வாக்குமூலத்தில் சாண்டி தனது உண்மையான சொத்து மதிப்பை அறிவிக்கவில்லை என்று ஒரு ஊடக அறிக்கை குற்றம் சாட்டியது. இவர் ஆலப்புழாவில் உள்ள தனது விடுதியில் வேம்பநாட்டு ஏரியை ஆக்கிரமித்ததாக குற்றம் சாட்டப்பட்டார். விடுதியிலிருந்து கழிவுகளை அகற்றுவதற்காக மிதவைகளை மிதக்க வைக்க மாநில அரசு அதிகாரிகளிடமிருந்து தேவையான அனுமதிகளை இவர் பெற்றுள்ளார் என்பது பின்னர் மாவட்ட ஆட்சியரால் கண்டுபிடிக்கப்பட்டது. பல ஆண்டுகளாக மிதவை பகுதிக்குள் இயக்கம் உரிமைகள் பற்றி யாரும் புகார் செய்யவில்லை என்பதும் கண்டறியப்பட்டது.  
அக்டோபர் 2017 இல் இவர் சட்டவிரோதமாக ஒரு விடுதியையும் அதைச் சுற்றி ஒரு சாலையையும் அமைத்தார் எனவும், சுற்றுச்சூழல் ரீதியாக பலவீனமான பகுதியான குட்டநாடு பிராந்தியத்தில் நீர் கால்வாய்களையும், நெல் வயல்களையும் ஆக்கிரமித்தார் எனவும் சாண்டிக்கு எதிராக ஒரு குற்றச்சாட்டு எழுந்தது. மாவட்ட நிர்வாகத்தின் ஆரம்ப அறிக்கைகள் இவருக்கு எதிராக இருந்தன. ஆகஸ்ட் 2018 நிலவரப்படி, விசாரணை இன்னும் நடந்து கொண்டிருக்கிறது.
# தாமஸ் சாண்டி

## சமூகச் செயற்பாடு

இவர் குவைத் மற்றும் கேரளாவில் சமூக சேவகராக இருந்தார். குவைத்தில், முக்கியமாக கேரளாவிலிருந்து வெளிநாட்டவர்கள் வசிக்கும் ஒரு புறநகர்ப் பகுதியில் கழிவுகளை அகற்றும் மற்றும் சுத்தம் செய்யும் பணியில் ஈடுபட்டார். குவைத்திலுள்ள அரசு மருத்துவமனைகளில் வேலை தருவதாக உறுதியளித்த இந்திய செவிலியர்கள் வேலை மோசடியில் ஏமாற்றப்பட்ட வழக்கில் இவர் தலையிட்டார்.  
சாண்டி, தாவீத்புத்ரா நற்பணி மன்றத்தின் தலைவராக இருந்தார். இது வீடுகள் கட்டுதல், சுகாதார வசதிகள், சுகாதார பராமரிப்பு, கல்வி உதவி போன்ற பிற சேவைகளை வழங்குவதில் ஈடுபட்டுள்ளது.
# தாமஸ் சாண்டி

## சமூகச் செயற்பாடு

### இறப்பு

சாண்டி, புற்றுநோயால் 20 திசம்பர் 2019 அன்று தனது 72 வயதில் இறந்தார்.
# திருவாங்கூர் இராதாகிருஷ்ணன்

**திருவாங்கூர் இராதாகிருஷ்ணன்** (*Thiruvanchoor Radhakrishnan*) (பிறப்பு 26 டிசம்பர் 1949) கேரள மாநிலத்தைச் சேர்ந்த ஒரு இந்திய அரசியல்வாதியாவார். 2012 ஏப்ரல் 13 முதல் 2014 ஜனவரி 1 வரை கேரள அரசின், உம்மன் சாண்டி அமைச்சகத்தில் உள்துறை அமைச்சராக இருந்தார். இவர் ஒரே நேரத்தில் இலஞ்ச ஒழிப்புத் துறையையும் கவனித்து வந்தார். பின்னர் வனத்துறை, போக்குவரத்து, விளையாட்டு, திரைத்துறை, சுற்றுச்சூழல் துறைகளின் அமைச்சராகவும் இருந்தார்.
# திருவாங்கூர் இராதாகிருஷ்ணன்

## சொந்த வாழ்க்கை

இராதாகிருஷ்ணன், கே. பி பரமேஸ்வரன் பிள்ளை - எம். ஜி.கௌரிகுட்டி ஆகியோருக்கு 26 திசம்பர் 1949 அன்று திருவாங்கூர்-கொச்சியில் பிறந்தார். திருவனந்தபுரம், அரசு சட்டக் கல்லூரியில் இளங்கலைச் சட்டம் பெற்ற இவர் கோட்டயத்தில் வழக்கறிஞராக பணியாற்றினார்.  
இவர் இலலிதாம்பிகா என்பவரை மணந்தார். இவர்களுக்கு மருத்துவர் அனுபம், அர்ஜுன் என்ற இரண்டு மகன்களும், ஆதிரா என்ற ஒரு மகளும் உள்ளனர்.
# திருவாங்கூர் இராதாகிருஷ்ணன்

## அரசியல் வாழ்க்கை

திருவாங்கூரில் மாணவர் ஆர்வலராக பொது சேவையில் நுழைந்தார். பாலஜனசாக்யம், கேரள மாணவர் ஒன்றியம், இளைஞர் காங்கிரஸ் மூலம், பல்வேறு இளைஞர் அமைப்புகளின் தலைவராக உயர்ந்தார்.  
இவர், அடூர் சட்டமன்றத் தொகுதியிலிருந்து 1991, 1996, 2001, 2006இல் கேரளா சட்டமன்றத்துக்குத் தேர்தெடுக்கப்பட்டார். தற்போது கோட்டயம் சட்டமன்றத் தொகுதியை பிரநிதித்துவப் படுத்துகிறார். இவர் கேரள பிரதேச காங்கிரசு கமிட்டியின் (ஐ) பொதுச் செயலாளராகவும் பணியாற்றினார்.
| **ஆண்டு** | **தொகுதி** | **நெருங்கிய போட்டியாளர்** | **பெரும்பான்மை (வாக்குகள்)** |  |
| --- | --- | --- | --- | --- |
| 1991 | அடூர் | ஆர் உன்னிகிருஷ்ண பிள்ளை
( இந்தியப் பொதுவுடமைக் கட்சி (மார்க்சிசம்) ) | 5,767 |  |
| 1996 | அடூர் | கே. என். பாலகோபால்
( இந்தியப் பொதுவுடமைக் கட்சி (மார்க்சிசம்) ) | 9,201 |  |
| 2001 | அடூர் | கடம்மினித்த ராமகிருஷ்ணன்
( இடதுசாரி ஜனநாயக முன்னணி ) | 14,050 |  |
| 2006 | அடூர் | டி.கே.ஜான் ( கேரள காங்கிரஸ் ) | 18,464 |  |
| 2011 | கோட்டயம் | VN வாசவன்
( இந்தியப் பொதுவுடமைக் கட்சி (மார்க்சிசம்) ) | 711 |  |
| 2016 | கோட்டயம் | ரெஜி சக்காரியா
( இந்தியப் பொதுவுடமைக் கட்சி (மார்க்சிசம்) ) | 33,632 | } |
# ரூப் சிங் பயஸ்

**ரூப் சிங் பயஸ்** (**Roop Singh Bais ** (8 செப்டம்பர் 1908 – 16 டிசம்பர் 1977) ஒலிம்பிக் ஹாக்கி விளையாட்டு வீரர் ஆவார். 1932 மற்றும் 1936-ஆம் ஆண்டுகளில் நடைபெற்ற ஒலிம்பிக் ஆடவர் ஹாக்கி போட்டியில் இவர் தனது அண்ணன் தியான் சந்த்துடன் இந்திய அணியின் சார்பாக விளையாடி தங்கப்பதக்கங்களை வென்றவர்.  
ரூப் சிங் பயஸ், 1932 லாஸ் ஏஞ்சலீஸ் ஒலிம்பிக் போட்டியில் ஹாக்கி விளையாட்டில், ஐக்கிய அமெரிக்க அணிக்கு எதிராக ரூப் சிங் 10 கோல்களையும், ஜப்பான் அணிக்கு எதிராக 3 கோல்களையும் அடித்தவர் என்ற பெருமைக்கு உரியவர். ரூப் சிங் பயஸ் குவாலியர் இராச்ச்சியத்தின் மன்னர் **ஜிவாஜி ராவ்** சிந்தியாவின் இரணுவத்தில் அதிகாரியாகவும், பின்னர் இந்திய விடுதலைக்குப் பின்னர் இந்திய இராணுவத்திலும் பணிபுரிந்தவர்.
# ரூப் சிங் பயஸ்

## மரபுரிமைப் பேறுகள்

ரூப் சிங் பயசின் சொந்த ஊரான குவாலியரில் உள்ள ஒரு விளையாட்டு அரங்கிற்கு ரூப் சிங்கின் பெயர் சூட்டப்பட்டது. 1936 ஒலிம்பிக் போட்டிக்குப் பின்னர் பெர்லின் நகரத்தின் ஒரு தெருவிற்கு ரூப் சிங் பயஸ் தெரு எனப்பெயரிடப்பட்டது, அதே போன்று 1972-இல் மன்சென் நகரில் உள்ள ஒலிம்பிக் பூங்காவில் உள்ள ஒரு தெருவிற்கும் ரூப் சிங் பயஸ் தெரு என பெயர் சூட்டப்பட்டது. 2012 ஆம் ஆண்டுக்கு முன்னர் லண்டனில் உள்ள குழாய் நிலையங்களுக்கு மறுபெயரிடப்பட்ட மூன்று இந்திய வீரர்களில் ரூப் சிங்கும் பெயரும் ஒன்றாகும்.
# நிகில் குமார் (மேசைப்பந்தாட்ட வீரர்)

**நிகில் குமார்** (*Nikhil Kumar*) (பிறப்பு ஜனவரி 1, 2003) அமெரிக்க ஐக்கிய நாட்டைச் சேர்ந்த ஓர் மேசைப்பந்தாட்ட வீரராவார். சப்பானின் தோக்கியோவில் நடைபெற்ற 2020 கோடைகால ஒலிம்பிக்கில் ஆண்கள் ஒற்றையர் போட்டியில் இவர் பங்கேற்றார்.  
2019ஆம் ஆண்டில், தென் அமெரிக்க நாடான பெருவின் லிமாவில் நடைபெற்ற 2019 பான் அமெரிக்க விளையாட்டுகளில் மேசை பந்தாட்ட ஆண்கள் அணி நிகழ்வில் தங்கப் பதக்கம் வென்றார்.
# பருவநிலை மாற்றம் தொடர்பான நாடுகளுக்கிடையேயான ஆறாவது மதிப்பீட்டு அறிக்கை

**ஆறாவது மதிப்பீட்டு அறிக்கை** **(AR6)** (*IPCC Sixth Assessment Report*) என்பது ஐக்கிய நாடுகள் பருவநிலை மாற்றத்துக்கான பன்னாட்டு அரசுக் குழு அறிக்கைகள் தொடரின் ஆறாவது அறிக்கை ஆகும். இந்த அறிக்கை புவி வெப்பமயமாதல் மற்றும் பருவநிலை மாற்றம் குறித்த அறிவியல், தொழில்நுட்ப, மற்றும் சமூக-பொருளாதார தகவல்களை மதிப்பிடும் நோக்கம் கொண்டது ஆகும். மொத்தம் 234 விஞ்ஞானிகள் இறுதி அறிக்கையில் பங்களித்துள்ளனர்.  
பணிக்குழு 1 *காலநிலை மாற்றத்தின்* *இயற்பியல் அறிவியல் அடிப்படையை* 9 ஆகஸ்ட் 2021 அன்று வெளியிட்டது. இந்த அறிக்கையை உருவாக்கியதில் பங்கு பெற்ற 234 அறிஞர்கள் 14,000 க்கும் மேற்பட்ட அறிவியல் ஆவணங்களிலிருந்து 3,949 பக்க அறிக்கையை உருவாக்கினர். இந்த அறிக்கைக்கு 195 அரசுகள் ஒப்புதல் அளித்தன. கொள்கை வகுப்பாளர்களுக்கான சுருக்கம் விஞ்ஞானிகளால் உருவாக்கப்பட்டு 6 ஆகஸ்ட் 2021 வரையிலான ஐந்து நாட்களில் அரசாங்கங்களால் வரிக்கு வரி ஒப்புக்கொள்ளப்பட்டது.
# பருவநிலை மாற்றம் தொடர்பான நாடுகளுக்கிடையேயான ஆறாவது மதிப்பீட்டு அறிக்கை

## அமைப்பு

ஆறாவது அறிக்கையானது மூன்று பணிக்குழுக்களின் அறிக்கைகள் மற்றும் ஒரு தொகுப்பு அறிக்கையால் ஆனது. 2016 ஏப்ரல் மாதத்தில், கென்யாவின் நைரோபியில் நடந்த 43 வது அமர்வில், மதிப்பீட்டு அறிக்கை 6-இல் இடம் பெற வேண்டிய சிறப்பு அறிக்கைகளுக்கான தலைப்புகள் முடிவு செய்யப்பட்டன.
# பருவநிலை மாற்றம் தொடர்பான நாடுகளுக்கிடையேயான ஆறாவது மதிப்பீட்டு அறிக்கை

## உள்ளடக்கம்

### *காலநிலை மாற்றத்தின்* *இயற்பியல் அறிவியல் அடிப்படை*

*காலநிலை மாற்றத்தின்* *இயற்பியல் அறிவியல் அடிப்படையிலான* பணிக்குழு 1 அறிக்கை, மனித பசுமை இல்ல வாயு உமிழ்வின் காரணங்கள் மற்றும் விளைவுகள் குறித்த காலநிலை அறிவியலின் அடிப்படையான ஒருமித்த கருத்தை மையமாகக் கொண்டது. இது 9 ஆகஸ்ட் 2021 இல் வெளியிடப்பட்டது.  
முந்தைய மதிப்பீடுகளுடன் ஒப்பிடுகையில், இந்த அறிக்கையில் காலநிலை மாற்றத்தின் பிராந்திய விளைவுகள் பற்றிய விரிவான விவரங்கள் அடங்கியுள்ளன. எனினும் கிழக்கு மற்றும் மத்திய வட அமெரிக்காவின் காலநிலை மாற்றம் குறித்து அதிக ஆய்வுகள் தேவைப்படுகின்றன. 2100-இல் கடல் மட்ட உயர்வு 1/2 மீட்டர் முதல் ஒரு மீட்டர் அளவுடையதாக இருக்கலாம். எனினும், இரண்டு முதல் ஐந்து மீட்டர்கள் உயர்வு இருக்கலாம் என்ற யூகம் நிராகரிக்கப்படவில்லை, ஏனெனில், பனிக்கட்டி உருகுதலின் உறுதியற்ற செயல்முறைகள் இன்னும் சரியாக புரிந்து கொள்ளப்படவில்லை.  
வளிமண்டலத்தில் கார்பனீராக்சைடின் அளவு ஒவ்வொரு முறை இரட்டிப்பாதலுக்கும் காலநிலை உணர்திறன் 2.5 முதல் 4 டிகிரி செல்சியஸ் வரை இருக்கலாம் என அறிக்கை சுட்டிக்காட்டுகிறது. புவிசார் அரசியல் முதல் முறையாக காலநிலை மாதிரிகளில் சேர்க்கப்பட்டுள்ளது. ஐந்து பகிரப்பட்ட சமூக பொருளாதார பாதைகள், பகிரப்பட்ட சமூக பொருளாதார பாதை 1 -1.9 என்பது 1.5 ° செல்சியசிற்குக் கீழாக வெப்பமடையும் சூழலை மக்கள் எப்படி மாதிரியாகக் கொள்வது என்பது ஒரு புதிய பாதையாகும். சில விஞ்ஞானிகள் இந்த தீவிர வானிலை நிகழ்வுகளை அறிக்கையில் எழுதுவதற்குப் பயன்படுத்தப்படும் மாதிரிகளில் தீவிர நிகழ்வுகள் தோன்றுவதில் உள்ள வீதத்தில் சந்தேகத்தை ஏற்படுத்துவதாக விவரிக்கின்றனர். நேரடி அனுபவமானது ஒருமித்த அறிவியலின் அனுமானத்தை விடக் கடுமையானதாக இருக்கலாம் என நிரூபிக்கப்பட்டுள்ளது. பூமியின் எதிர்காலத்திற்கு அடுத்த பதின்ம ஆண்டு காலம் மிகவும் முக்கியமானதாக இருக்கும் என்று இங்கிலாந்து பிரதமர் போரிஸ் ஜான்சன் கூறினார்.  
அமெரிக்காவின் தேசிய பெருங்கடல் மற்றும் வளிமண்டல நிர்வாக அமைப்பின் நிர்வாகி ரிக் ஸ்பின்ராட், தனது நிறுவனம் "இந்த ஆறாவது மதிப்பீட்டு அறிக்கையின் புதிய நுண்ணறிவுகளைப் பயன்படுத்தி, சமூகங்களை தயார்படுத்துவதற்கும், பதிலளிப்பதற்கும், பருவநிலை மாற்றத்திற்கு ஏற்ப மாற்றுவதற்கும் செய்யும் வேலைகளைத் தெரிவிக்கும்" என்று கூறியுள்ளார்.  
காலநிலை ஆர்வலர் கிரெட்டா துன்பெர்க் இந்த அறிக்கை "ஆயிரக்கணக்கான முந்தைய ஆய்வுகள் மற்றும் அறிக்கைகளில் இருந்து நமக்கு ஏற்கனவே தெரிந்ததை உறுதிப்படுத்துகிறது - நாம் அவசர நிலையில் உள்ளோம்" என்று சுட்டிக்காட்டியுள்ளார்.
# பருவநிலை மாற்றம் தொடர்பான நாடுகளுக்கிடையேயான ஆறாவது மதிப்பீட்டு அறிக்கை

## உள்ளடக்கம்

### ஐக்கிய நாடுகள்

ஐ.நா.வின் பொதுச் செயலாளர் அன்டோனியோ குத்தேரசு, இந்த அறிக்கையை "மனிதகுலத்திற்கான குறியீடு" என்று அழைத்தார்.
# வெள்ள கவுண்டன் பாளையம்

**வெள்ள கவுண்டன் பாளையம்** (*Vellegoundan Palayam*) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும். இது செட்டிக்கரை ஊராட்சிக்கு உட்பட்டது.
# வெள்ள கவுண்டன் பாளையம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 3 கிலோமீட்டர் தொல்லைவில் அமைந்துள்ளது.
# வெள்ள கவுண்டன் பாளையம்

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 552 குடும்பங்கள் வசிக்கின்றன. கிராமத்தின் மொத்த மக்கள் தொகையானது 2197 ஆகும். இதில் பெண்களின் எண்ணிக்கை 1066 என்றும், ஆண்களின் எண்ணிக்கை 1131 என்றும் உள்ளது. கிராமத்தின் மொத்த எழுத்தறிவு விகிதம் 59.3 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வெள்ளோலை

**வெள்ளோலை** (*Vellolai*) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.
# வெள்ளோலை

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 7 கிலோமீட்டர் தொலைவிலும், மாநில தலைநகரான சென்னையிலிருந்து 285 கிலோமீடர் தொலைவிலும் அமைந்துள்ளது.
# வெள்ளோலை

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 814 குடும்பங்கள் வசிக்கின்றன. கிராமத்தின் மொத்த மக்கள் தொகையானது 3294 ஆகும். இதில் பெண்களின் எண்ணிக்கை 1577 என்றும், ஆண்களின் எண்ணிக்கை 1717 என்றும் உள்ளது. கிராமத்தின் மொத்த எழுத்தறிவு விகிதம் 50.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வேப்பிலைமுத்தம்பட்டி

**வேப்பிலைமுத்தம்பட்டி** (*Veppilaimuthempatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும். இது வே. முத்தம்பட்டி ஊராட்சிக்கு உட்பட்டது.
# வேப்பிலைமுத்தம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 42 கிலோமீட்டர் தொலைவில் அமைந்துள்ளது.
# வேப்பிலைமுத்தம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 1,660 குடும்பங்கள் வசிக்கின்றன. கிராமத்தின் மொத்த மக்கள் தொகையானது 6,909 ஆகும். இதில் பெண்களின் எண்ணிக்கை 3,158 என்றும், ஆண்களின் எண்ணிக்கை 3,751 என்றும் உள்ளது.
# எலன் தாமசு

**எலன் தாமசு** (Ellen Thomas) அமெரிக்காவைச் சேர்ந்த அமைதி ஆர்வலராவார். 1947 ஆம் ஆண்டு சனவரி மாதம் 24 ஆம் தேதியன்று இவர் பிறந்தார். 1984 ஆம் ஆண்டு ஏப்ரல் மாதம் 13 ஆம் நாளன்று முதலில் வெள்ளை மாளிகை அமைதி விழிப்புணர்வு நிகழ்ச்சியில் ஈடுபட்டார். அமெரிக்க கடற்படை அதிகாரியின் மகளான தாமசு புரூக்ளின் நகரில் பிறந்தார் கலிபோர்னியாவில் வளர்ந்தார். சிறுவயது முதற்கொண்டே அணு ஆயுதங்களை இவர் எதிர்த்தார். அமெரிக்க அரசாங்கத்தின் கொள்கைகளுக்கு எதிர்ப்பு தெரிவிக்கும் விதமாக வரி செலுத்துவதற்கு எதிர்ப்பு தெரிவித்து வரி கொடா போராட்டத்திலும் எலன் ஈடுபட்டார்.  
மே 6, 1984 ஆம் ஆண்டு மே மாதம் 6 ஆம் நாளன்று எலன் பெஞ்சமின் தாமசு என்பவரை மதச்சார்பு நண்பர்கள் முன்னிலையில் திருமணம் செய்து கொண்டு எலன் தாமசு ஆக மாறினார். எலன் தாமசும் இவரது கணவரும் பல ஆண்டுகளாக அணு ஆயுதங்களை எதிர்த்து போராட்டம் நடத்தினர். 2009 ஆம் ஆண்டு சனவரி மாதத்தில் நுரையீரல் நோயால் பெஞ்சமின் தாமசு இறந்தார்.  
கதிர்வீச்சு அல்லாத அணுசக்தி அமைப்புக்கு எலன் தலைமை தாங்குகிறார். இவ்வமைப்பு ஒரு பயண பல்லூடகக் குழுவாகும். அணுசக்தியால் நிகழப்போகும் எதிர்காலத்தின் ஆபத்துகள் குறித்து பொதுமக்களுக்குக் இவ்வமைப்பு கற்பிக்கிறது. 1993 ஆம் ஆண்டில் அணு ஆயுதக் குறைப்பு மற்றும் பொருளாதார மாற்றத்திற்கான வெற்றிகரமான வாக்குச்சீட்டு முயற்சியை வாசிங்டனில் ஒருங்கிணைக்க எலன் உதவினார். முன்னதாக எலன் முறையாக வாசிங்டன் அமைதி மையத்தின் இயக்குநர்கள் குழுவில் பணியாற்றினார். ஆனால் பின்னர் வட கரோலினாவுக்கு சென்றார்.  
அல் யசீரா ஆவணப்பட்ட ஒளியலை நிறுவனம் தயாரித்த டிம் வில்கர்சனின் ஆவணப்படமான *தி ஆரக்கிள்சு ஆஃப் பென்சில்வேனியா அவென்யூ* வில்லியம் மற்றும் எலன் தாமசு, கான்செப்சியன் பிசியோட்டோ மற்றும் நார்மன் மேயர் ஆகிய அமைதி ஆர்வலர்களின் வாழ்க்கையை விவரிக்கிறது.
# அக்ரகாரம், அரூர்

**அக்ரகாரம்** (*Agraharam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும்.
# அக்ரகாரம், அரூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 30 கிலோமீட்டர் தொலைவிலும், அரூரில் இருந்து 26 கிலோ மீட்டர் தொலைவிலும், மாநில தலைநகரான சென்னையிலிருந்து 260 கிலோமீட்டர் தொலைவிலும் அமைந்துள்ளது.
# அக்ரகாரம், அரூர்

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 863 குடும்பங்கள் வசிக்கின்றன. கிராமத்தின் மொத்த மக்கள் தொகையானது 3484 ஆகும். இதில் பெண்களின் எண்ணிக்கை 1690 என்றும், ஆண்களின் எண்ணிக்கை 1794 என்றும் உள்ளது. கிராமத்தின் மொத்த எழுத்தறிவு விகிதம் 61.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# நிகில் குமார்

**நிகில் குமார்** (*Nikhil Kumar*) (பிறப்பு ஜூலை 1941 15) இந்தியக் காவல் பணி அதிகாரியும், இந்திய அரசியல்வாதியுமாவார். இவர் 2009 முதல் 2013 வரை நாகாலாந்தின் ஆளுநராகவும், 2013 முதல் 2014 வரை கேரள ஆளுநராகவும் இருந்தார். ஒரு நன்கு அறியப்பட்ட 1963 தொகுதி இந்திய காவல் பணி அதிகாரிகளில் ஒருவரான இவர் நாட்டின் அருணாச்சலப் பிரதேசம்-கோவா-மிசோரம், ஒன்றிய பிரதேசத்தின் இந்திய நிர்வாகச் சேவையில் பணியாற்றினார். மேலும், இவர் தேசிய பாதுகாப்புப் படை, இந்திய - திபெத் எல்லைக் காவல்படை, இரயில்வே பாதுகாப்புப் படை, ஆகியவற்றின் தலைமை இயக்குநராகவும் தில்லி காவல் ஆணையராகவும் பணியாற்றினார். இவர் 2004 முதல் 2009 வரை இந்தியாவின் பீகாரிலுள்ள அவுரங்காபாத் மக்களவைத் தொகுதியிலிருந்து இந்திய தேசிய காங்கிரசு கட்சியின் சார்பில் தகவல் தொழில்நுட்பத்திற்கான நாடாளுமன்றக் குழுவின் தலைவராகவும் பணியாற்றினார்.
# நிகில் குமார்

## குடும்பப் பின்னணி

, பீகார் கவர்னர் ராம் நாத் கோவிந்த், நிதிஷ் குமார், தேஜஸ்வி யாதவ் , விஜய் குமார் சௌத்ரி ஆகியோருடன் குமார்]]
இவர், பீகாரின் முதல்வராக இருந்த மூத்த இந்திய தேசிய காங்கிரசு தலைவரும், ஏழு முறை நாடாளுமன்ற உறுப்பினருமான சத்யேந்திர நாராயண் சின்காவின் மகனாவார். இவரது தாயார் கிஷோரி சின்ஹா வைசாலி மக்களவைத் தொகுதியின் உறுப்பினராக இருந்தார். இவரது மனைவி சியாமா சிங்கும் அவுரங்காபாத்தை மக்களவையில் பிரதிநிதித்துவப்படுத்தினார்.  
ஒரு சிறந்த காந்தியவாதியும் "பீகார் விபூதி" என்று அழைக்கப்படும் இவரது தாத்தா டாக்டர் அனுக்ரா நாராயண் சின்கா பீகாரின் முதல் துணை முதலமைச்சராகவும், முதல் நிதியமைச்சராகவும் இருந்தார். இவரது தந்தை "சோட் சாஹேப்" ஜெயபிரகாஷ் நாராயணுடன் பிற்காலத்தில் நெருக்கமாக இருந்தார். மேலும்,பீகாரில் நெருக்கடி நிலை எதிர்ப்பு இயக்கத்தின் மிக முக்கியமான தலைவர்களில் ஒருவராகவும், 1977 இல் ஜனதா கட்சியின் பீகார் பிரிவின் தலைவராகவும் இருந்தார்.  
நாட்டின் முக்கிய அதிகாரிகளுள் ஒருவரான இவரது மைத்துனர் என். கே. சிங் முன்னாள் மாநிலங்களவை உறுப்பினராகவும், பதினைந்தாவது இந்திய நிதி ஆணையத்தின் தலைவராகவும் இந்தியாவின் வருவாய் செயலாளராகவும், பிரதமரின் முதன்மை செயலாளராகவும் பணியாற்றியுள்ளார்.
# நிகில் குமார்

## இந்தியக் குடியியல் பணிகள்

நிகில் குமார், பட்னாவின் புனித சேவியர் மேல்நிலைப் பள்ளியிலும், பின்னர் அலகாபாத் பல்கலைக்கழகத்திலும் கல்வி பயின்றார், அங்கு அவர் நவீன வரலாற்றில் முதுகலைப் பட்டம் பெற்றார். பின்னர், இவர் 1963இல் இந்தியக் குடியியல் பணியில் நுழைந்து, ஒன்றியப் பிரதேசமான தில்லியில் நியமிக்கப்பட்ட ஒரு இந்தியக் காவல் பணி முன்னாள் அதிகாரியானார்.  
இவர் பல முக்கியப் பணிகளையும், தேசிய முக்கியத்துவம் வாய்ந்த பதவிகளையும் வகித்துள்ளார். குறிப்பாக எல்லைப் பாதுகாப்புப் படையின் கூடுதல் தலைமை இயக்குநராகவும் (1989-91; 1992-94), 1995-97இல் புதுடெல்லியின் காவல் ஆணையராகவும் இருந்தார். 1997-99இல் இவர் உள்துறை அமைச்சகத்தில் உள்நாட்டுப் பாதுகாப்பில் சிறப்புச் செயலாளரானார். இவர் இந்திய-திபெத் எல்லைப் படையிலும், தேசிய பாதுகாப்புப் படையிலும் தலைமை இயக்குனராகவும் தான் ஜூலை 2001 இல் ஓய்வு பெறும் வரை பணியாற்றினார். பின்னர் இவர் இந்திய அரசாங்கத்தின் தேசிய பாதுகாப்பு ஆலோசனை வாரியத்தின் உறுப்பினராக நியமிக்கப்பட்டார் (2001-03). 1977இல் புகழ்பெற்ற சேவைக்காக இவருக்கு காவலர் பதக்கமும், 1985இல் புகழ்பெற்ற சேவைக்காக குடியரசுத் தலைவர் காவலர் பதக்கமும் வழங்கப்பட்டது.
# நிகில் குமார்

## நாகாலாந்து ஆளுநர்

இவர், 15 அக்டோபர் 2009 அன்று நாகாலாந்தின் ஆளுநராக பதவியேற்றார். இந்தியாவில் மானாவாரி பகுதி விவசாயத்தின் சிறப்பு குறிப்புடன் விவசாயத் துறையின் உற்பத்தித்திறன், இலாபத்தன்மை, நிலைத்தன்மை மற்றும் போட்டித்தன்மையை மேம்படுத்துவதற்கான நடவடிக்கைகளை ஆய்வு செய்து பரிந்துரைப்பதற்காக இந்தியக் குடியரசுத் தலைவரால் அமைக்கப்பட்ட ஆளுநர்கள் குழுவின் உறுப்பினராக நியமிக்கப்பட்டார். புவனேசுவரத்திலுள்ள ஜெயதேவ் பவனில் நடந்த தேசிய கலாச்சார விழாவான வைசாக்கி உற்சவத்தின் போது இவருக்கு புகழ்பெற்ற நீலசக்ர விருது வழங்கப்பட்டது.
# நிகில் குமார்

## கேரள ஆளுநர்

திருவனந்தபுரம் விமான நிலையத்திற்கு வருகை தந்தபோது, கேரள ஆளுநர் நிகில் குமார் வரவேற்கிறார். மாநில முதல்வர் உம்மன் சாண்டியும் உடன் இருக்கிறார்.]]
இந்தியாவின் குடியரசுத் தலைவர் பிரணாப் முகர்ஜி, இவரை கேரளாவின் ஆளுநராக 9 மார்ச் 2013 அன்று நியமித்தார். இவர் குறுகிய காலத்திலேயே மக்களின் தொடர்பு திறன் கேரளா மாநிலத்தில் வாழ்வின் அனைத்து அம்சங்களிலும் இவரது ஆழமான மற்றும் அனுதாபம் ஈடுபாடு காரணமாக கேரள மக்களின் மனதில் இடம்பெற்று "மக்களின் ஆளுநர்" என்று போற்றப்பட்டார். இவர் பீகாரிலுள்ள அவுரங்காபாத் மக்களவைத் தொகுதியிலிருந்து தேர்தலில் போட்டியிட வேண்டி 4 மார்ச் 2014 அன்று ஆளுநர் பதவியிலிருந்து விலகினார்.
# அம்மாபேட்டை, அரூர்

**அம்மாபேட்டை** (*Ammapettai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும்.
# அம்மாபேட்டை, அரூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 51 கிலோமீட்டர் தொலைவிலும், அரூரில் இருந்து 11 கிலோ மீட்டர் தொலைவிலும் அமைந்துள்ளது.
# டி. அம்மாபேட்டை

**டி. அம்மாபேட்டை** (*T Ammapettai*) என்பது இந்தியாவின், தமிழ்நாட்டின், தருமபுரி மாவட்டம், அரூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது வேடகட்டமடுவு ஊராட்சிக்கு உட்பட்ட ஒரு கிராமம்.
# டி. அம்மாபேட்டை

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 44 கிலோமீட்டர் தொலைவிலும், மாநில தலைநகரான சென்னையிலிருந்து 257 கிலோமீட்டர் தொலைவிலும் அமைந்துள்ளது.
# டி. அம்மாபேட்டை

## ஊரில் அமைந்துள்ள கோயில்கள்

- நீப்பத்துறை சென்னம்மாள் கோயில்
# ஆலம்பாடி, கோலார்

**ஆலம்பாடி** (*Alambadi*) என்பது இந்திய ஒன்றியம், கர்நாடகத்தின், கோலார் மாவட்டம், பங்காரப்பேட்டை வட்டம் ஆலம்பாடி ஊராட்சிக்கு உட்பட்ட ஒரு சிற்றூர் ஆகும்.
# ஆலம்பாடி, கோலார்

## அமைவிடம்

இந்த ஊரானது மாவட்ட தலைநகரான கோலாரிலிருந்து 26 கிலோமீட்டர் தொலைவிலும், மாநில தலைநகரான பெங்களூரிலிருந்து 80 கிலோ மீட்டர் தொலைவிலும் அமைந்துள்ளது.
# ஆலம்பாடி, கோலார்

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 177 குடும்பங்கள் வசிக்கின்றன. கிராமத்தின் மொத்த மக்கள் தொகையானது 839 ஆகும். இதில் பெண்களின் எண்ணிக்கை 403 என்றும், ஆண்களின் எண்ணிக்கை 436 என்றும் உள்ளது. கிராமத்தின் மொத்த எழுத்தறிவு விகிதம் 56.3 %ஆகும்.
# எச். ஆர். பரத்வாஜ்

**ஹன்ஸ்ராஜ் பரத்வாஜ்** (*Hansraj Bhardwaj)* (17 மே 1937 - 8 மார்ச் 2020) ஓர் இந்திய அரசியல்வாதி ஆவார். இவர் 2009 முதல் 2014 வரை கர்நாடக ஆளுநராகவும், 2012 முதல் 2013 வரை கேரள ஆளுநராகவும் பணியாற்றினார். இவர் இந்திய தேசிய காங்கிரசின் உறுப்பினராக இருந்தார். அஷோக் குமார் சென்னுக்குப் பிறகு, சுதந்திரத்திற்குப் பிறகு சட்ட அமைச்சகத்தில் இரண்டாவது நீண்ட பதவிக் காலம் வகித்த சாதனையை இவர் கொண்டுள்ளார். இவர் ஒன்பது ஆண்டுகள் மாநில அமைச்சராகவும், ஐந்து ஆண்டுகள் சட்டம், நீதி அமைச்சரவையாகவும் இருந்தார். தமிழக ஆளுநராகவும், ஆந்திர மாநில முன்னாள் முதல்வராகவும் இருந்த கொனியேட்டி ரோசையா இவருக்குப் பின் 2014இல் கர்நாடக ஆளுநரானார்.  
16 ஜனவரி 2012 அன்று, இவருக்கு கேரள ஆளுநராக கூடுதல் பொறுப்பு வழங்கப்பட்டது. இவர் 9 மார்ச் 2013 வரை பணியாற்றினார்.
# எச். ஆர். பரத்வாஜ்

## அரசியல் வாழ்க்கை

பரத்வாஜ் முதன்முதலில் ஏப்ரல் 1982 இல் மாநிலங்களவைக்கு தேர்ந்தெடுக்கப்பட்டார். இவர் சட்டம் மற்றும் நீதி அமைச்சகத்தில் 31 திசம்பர் 1984 முதல் நவம்பர் 1989 வரை மாநில அமைச்சராக பணியாற்றினார். மேலும், ஏப்ரல் 1988 இல் மாநிலங்களவைக்கு மீண்டும் தேர்ந்தெடுக்கப்பட்டார். 1991 ஜூன் 21 முதல் 1992 ஜூலை 2 வரை திட்டமிடல் மற்றும் திட்ட அமலாக்க அமைச்சகத்தில் மாநில அமைச்சராகவும் (தனி பொறுப்பு) இருந்தார். 3 ஜூலை 1992 முதல் மே 1996 வரை சட்டம், நீதி மற்றும் நிறுவன அலுவல்கள் அமைச்சராகவும் இருந்தார். ஏப்ரல் 1994 மற்றும் ஏப்ரல் 2000 இல் மாநிலங்களவைக்கு மீண்டும் தேர்ந்தெடுக்கப்பட்டார். மேலும் 22 மே 2004 முதல் 28 மே 2009 வரை இவர் மத்திய சட்டம் மற்றும் நீதி அமைச்சரவை அமைச்சராக பணியாற்றினார்.  
முன்னதாக மாநிலங்களவையில் மத்தியப் பிரதேசத்தை பிரதிநிதித்துவப்படுத்திய பரத்வாஜ் பின்னர், அரியானாவிலிருந்து மாநிலங்கவைக்கு 20 மார்ச் 2006 அன்று தேர்ந்தெடுக்கப்பட்டார்.
# எச். ஆர். பரத்வாஜ்

## சர்ச்சைகள்

### போபர்ஸ் ஊழல்

மார்ச் 2009 இல், போபர்ஸ் ஊழல் வழக்கில் குற்றம் சாட்டப்பட்ட ஒத்தோவியோ குவாத்ரோச்சியின் முடங்கிய இரண்டு வங்கிக் கணக்குகளை மீண்டும் தொடங்குவதற்கு இவர் முன்முயற்சி எடுத்தார். குறிப்பாக, கணக்குகளை முடக்கிய நடுவண் புலனாய்வுச் செயலகதை இவர் ஆலோசிக்கவில்லை என்று தெரிகிறது.
# எச். ஆர். பரத்வாஜ்

## சர்ச்சைகள்

### கர்நாடக ஆளுநராக

ஜூலை 2010 இல், பி. எஸ். எடியூரப்பா அரசாங்கத்தின் அமைச்சர்களான சக்திவாய்ந்த பெல்லாரி சகோதரர்கள்,, குறிப்பாக சட்டவிரோத சுரங்கத்தில் ஈடுபட்டதாகக் கூறி அவர்களை பதவி நீக்கம் செய்யக் கோரி இவர் கூறிய கருத்துக்கள் தேசிய விவாதத்தை உருவாக்கியது.
# மரண முகமூடி

பார்வோன் துட்டன்காமன் முகமூடி]]
தஙக முகமூடியின் பின்பக்கம்]]  
**மரண முகமூடி** (**death mask**) ஒரு நபரின் மரணத்திற்கு பிறகு முகத்தை மட்டும் மெழுகு அல்லது சுண்ணாம்பு மாவு அல்லது தங்க வார்ப்பில் செய்யப்படும் ஒரு முகமூடி ஆகும். பொதுவாக பண்டைய எகிப்திய பார்வோன்களின் மரணத்திற்குப் பின் நடைபெறும் இறுதிச் சடங்குகின் போது மம்மி உடலை பிரமிடு அல்லது பிணமனைக் கோயில்களில் உள்ள சவப்பெட்டியில் வைத்து அடக்கம் செய்யும் போது, அவரது முகத்திற்கு தங்க முலாம் பூசப்பட்ட முகமூடியை அணிவிப்பது வழக்கம். உலகில் மிகவும் புகழ்பெற்ற தங்கத்தால் ஆன மரண முகமூடி, 18-ஆம் வம்ச பார்வோன் துட்டன்காமன் (கிமு 1341 – கிமு 1323) உடையதாகும்.15-ஆம் நூற்றாண்டு முதல் 19 நூற்றாண்டு வரை புகழ்பெற்ற ஐரோப்பியர்கள் இறக்கும் போது, அவர்களது நினைவாக மரண முகமூடி செய்வது வழக்கம்.
# மரண முகமூடி

## இதனையும் காண்க

- துட்டன்காமன் முகமூடி
# ஆண்டியூர், அரூர்

**ஆண்டியூர்** (*Andiyur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு சிற்றூர் ஆகும். இது வேடகட்டமடுவு ஊராட்சிக்கு உட்பட்ட ஒரு கிராமமாகும்.
# ஆண்டியூர், அரூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 60 கிலோமீட்டர் தொலைவிலும், அரூரிலிருந்து 18 கிலோ மீட்டர் கிலோமீடர் தொலைவிலும் அமைந்துள்ளது.
# ஆண்டியூர், அரூர்

## மக்கள் வகைப்பாடு

2011 ஆண்டைய மக்கள் கணக்கெடுப்பின்படி இந்த ஊரில் 140 குடும்பங்கள் உள்ளன. ஊரின் மொத்த மக்கள் தொகை 527 ஆகும். இதில் 252 ஆண்களும் 275 பெண்களும் அடங்குவர்.
# துட்டன்காமன் முகமூடி

**துட்டன்காமன் முகமூடி** (**mask of Tutankhamun**) பண்டைய எகிப்தின் புது எகிப்து இராச்சியத்தை ஆண்ட 18-ஆம் வம்சத்தின் இறந்த 13-வது பார்வோன் துட்டன்காமன் (ஆட்சிக் காலம்: கிமு 1334 - 1325) மம்மியின் முகத்திற்கு மேல் அணிவிக்கப்பட்ட மரண முகமூடியாகும். பண்டைய எகிப்தியர்களின் இறுதிச் சடங்குகளின் போது துட்டன்காமன் மம்மிக்கு அணிவித்த மரண முகமூடியானது தங்கம் மற்றும் பல வண்ண நிற நவரத்தினக் கற்கள் வேலைப்பாடுகளுடன் கூடியது.  
துட்டன்காமன் முகமூடி உயரத்துடன், அகலத்துடன் மற்றும் ஆழத்துடன், எடையுடன் கூடியது. துட்டன்காமன் மரண முகமூடியின் பின்புறத்திலும் மற்றும் தோள் பகுதியிலும் பத்து செங்குத்து மற்றும் இரண்டு கிடைமட்ட கோடுகளில் எகிப்திய மொழியில் பட எழுத்துக்களில் குறிப்புகள் பொறிக்கப்பட்டுள்ளது.  
பிரித்தானிய தொல்லியல் அறிஞர் ஓவர்டு கார்ட்டர், தீபை நகரத்தின் மன்னர்களின் சமவெளியில் கல்லறை எண் 62ஐ 1923-இல் அகழாய்வு செய்த போது துட்டன்காமனின் பிணமனைக் கோயில் கண்டிபிடித்தார். 1925-இல் துட்டன்காமனின் சவப்பெட்டி கண்டிபிடித்த போது, துட்டன்காமன் முகமூடியும் கண்டிபிடிக்கப்பட்டது. துட்டன்காமனின் மரண முகமூடி பண்டைய எகிப்தியர்களின் நாகரீகத்திற்கு மிகச்சிறந்த எடுத்துக்காட்டாகும்..  
எகிப்தியவியல் அறிஞர் நிக்கோலசு ரிவீசின் கூற்றுப்படி, துட்டன்காமன் மரண முகமூடியானது, பண்டைய எகிப்தின் மிகவும் பிரபலமான தொல்பொருள் ஆகும்.  
மரண முகமூடியின் பின்பக்கத்தில் எகிப்திய மொழியில் பட எழுத்துக்களில் குறிப்புகள் பொறிக்கப்பட்டுள்ளது]]
# துட்டன்காமன் முகமூடி

## இதனையும் காண்க

- எகிப்தின் பதினெட்டாம் வம்சம்
- மரண முகமூடி
- பண்டைய எகிப்தியர்களின் இறுதிச் சடங்குகள்
- பண்டைய எகிப்தின் தொல்பொருட்கள்
# பி. டி. புன்னூசு

**பி. டி. பன்னூசு** (*P. T. Punnoose*) (20 நவம்பர் 1911 - 1971) ஓர் இந்திய அரசியல்வாதியாவார். இவர் கேரளாவின் அம்பலப்புழா மகளவைத் தொகுதியிலிருந்து இந்திய நாடாளுமன்றத்தின் மக்களவைக்கு தேர்ந்தெடுக்கப்பட்டார்.
# பி. டி. புன்னூசு

## ஆரம்பகால வாழ்க்கையும் கல்வியும்

பி. டி. புன்னூசு 20 நவம்பர் 1911இல் திருவிதாங்கூரிலுள்ள திருவல்லாவில் ஐ. தாமஸ் என்பவருக்குப் பிறந்தார். இவர் சங்கனாச்சேரியிலும் திருவனந்தபுரத்திலும் கல்வி கற்றார்.
# பி. டி. புன்னூசு

## சொந்த வாழ்க்கை

இவர், ஒரு கத்தோலிக்கராகவும் இந்தியப் பொதுவுடைமைக் கட்சியின் தலைவராகவும் இருந்த ரோசம்மா என்பவரை 1946இல் திருமணம் செய்து கொண்டார். இவர் ஒரு மார்த்தோமா சிரியர். ஒரு கத்தோலிக்கப் பெண்ணுக்கும் மார்த்தோமா ஆணுக்கும் இடையில் எந்தத் திருமணமும் அப்பகுதியில் நடந்ததில்லை. இது தவிர, ரோசம்மாவின் குடும்பம் இந்திய தேசிய காங்கிரசை ஆதரித்தது. மேலும் அவர் ஒரு பொதுவுடைமைவாதியை திருமணம் செய்வதற்கு எதிர்ப்பு தெரிவித்தது. மேலும், அந்த நேரத்தில் பொதுவுடைமைவாதிகளுக்கு எதிராக அடக்குமுறை நடத்தும் காவதுறையினரும் அதிகாரிகளும் இவரைத் தேடி வந்தனர். தம்பதிகளுக்கு இடையேயான அனைத்து கிறிஸ்தவ திருமணங்களையும் போல, அந்த நேரத்தில், இருவரும் கொச்சி தேவாலயத்தில் திருத்தந்தையின் சிறப்பு ஒப்புதல் கடிதத்துடன் திருமணம் செய்து கொண்டனர். இவர்களுக்கு ஒரு மகளும் ஒரு மகனும் என இரண்டு குழந்தைகள் பிறந்தனர்.
# பி. டி. புன்னூசு

## அரசியல் பார்வை

இவர், கேரளாவில் பொதுவுடைமை இயக்கத்தின் ஆரம்ப தலைவர்களில் ஒருவராவார். இவர் சுதந்திர போராட்ட காலத்தில் தனது அரசியல் வாழ்க்கையை காங்கிரசில் தொடங்கினார். பின்னர், இந்தியப் பொதுவுடைமைக் கட்சியின் சித்தாந்தங்களில் ஈர்க்கப்பட்டார். 1964இல் வரலாற்று பிளவு ஏற்பட்ட பிறகு இவர் இந்தியப் பொதுவுடைமைக் கட்சியில் இருந்தார்.
# பி. டி. புன்னூசு

## இதையும் பார்க்கவும்

- 1 வது மக்களவை உறுப்பினர்களின் பட்டியல்
# ரோசம்மா புன்னூசு

**ரோசம்மா புன்னூசு** (*Rosamma Punnoose*) (12 மே 1913 - 28 திசம்பர் 2013) ஓர் இந்திய விடுதலை இயக்க ஆர்வலரும், அரசியல்வாதியும், வழக்கறிஞருமாவார். கேரள சட்டப் பேரவை உறுப்பினராகப் பதவியேற்ற முதல் நபர் இவர்தான். நீதிமன்ற உத்தரவைத் தொடர்ந்து தனது பதவியிலிருந்து விலகிய இந்தியாவின் முதல் சட்டமன்ற உறுப்பினருமாவார். 1958இல் சட்டமன்றத்திற்கு நடந்த முதல் இடைத்தேர்தலில் தேர்ந்தெடுக்கப்பட்ட முதல் நபரும் இவராவார். மேலும், கேரள சட்டமன்றத்தின் முதல் தற்காலிக சபாநாயகராகவும் ரோசம்மா இருந்துள்ளார்.
# ரோசம்மா புன்னூசு

## ஆரம்ப கால வாழ்க்கை

ரோசம்மா, 12 மே 1913 அன்று திருவாங்கூர் கஞ்சிரப்பள்ளியில் ஒரு கத்தோலிக்கக் குடும்பத்தில் கஞ்சிரப்பள்ளி கரிப்பபரம்பிள் தோமன் செரியன் - பைப்பாடு புன்னக்குடி அன்னம்மா ஆகியோரின் நான்காவது குழந்தையாக பிறந்தார். இவர், சென்னை சட்டக் கல்லூரியில் சட்டப் பட்டம் பெற்றார்.
# ரோசம்மா புன்னூசு

## திருமணம்

இவர் இந்தியப் பொதுவுடைமைக் கட்சியின் தலைவரான பி. டி. புன்னூசு என்பவரை 1946 இல் மணந்தார். புன்னூசு ஒரு மார்த்தோமா சிரியர். இவர் ஒரு மார்த்தோமா சிரியர். ஒரு கத்தோலிக்கப் பெண்ணுக்கும் மார்த்தோமா ஆணுக்கும் இடையில் எந்தத் திருமணமும் அப்பகுதியில் நடந்ததில்லை. இது தவிர, ரோசம்மாவின் குடும்பம் இந்திய தேசிய காங்கிரசை ஆதரித்தது. மேலும் அவர் ஒரு பொதுவுடைமைவாதியை திருமணம் செய்வதற்கு எதிர்ப்பு தெரிவித்தது. மேலும், அந்த நேரத்தில் பொதுவுடைமைவாதிகளுக்கு எதிராக அடக்குமுறை நடத்தும் காவதுறையினரும் அதிகாரிகளும் இவரைத் தேடி வந்தனர். தம்பதிகளுக்கு இடையேயான அனைத்து கிறிஸ்தவ திருமணங்களையும் போல, அந்த நேரத்தில், இருவரும் கொச்சி தேவாலயத்தில் திருத்தந்தையின் சிறப்பு ஒப்புதல் கடிதத்துடன் திருமணம் செய்து கொண்டனர். இவர்களுக்கு ஒரு மகளும் ஒரு மகனும் என இரண்டு குழந்தைகள் பிறந்தனர். இவரது கணவர் புன்னூசு 1951 பொதுத் தேர்தலில் மக்களவைக்குத் தேர்ந்தெடுக்கப்பட்டார், மேலும் 1957 பொதுத் தேர்தலிலும் தனது இடத்தைத் தக்க வைத்துக் கொண்டார். இது கேரள அரசியலில் தேர்ந்தெடுக்கப்பட்ட கணவன் மற்றும் மனைவியின் அரிதான நிகழ்வைக் குறிக்கிறது. முதலில் பதவியேற்ற சட்டமன்ற உறுப்பினராகவும்  
இவர் கேரள மகளிர் சங்கத்தின் தலைவராகவும் (1969-83), தோட்டக் கழகத்தின் தலைவராகவும் (1964-69), வீட்டுவசதி வாரியத்தின் தலைவராகவும் (1975-78), இரப்பர் வாரியத்தின் உறுப்பினராகவும் 10 ஆண்டுகள் இருந்தார். இவர் கேரளா மகளிர் ஆணையத்தின் தலைவராக 1993 முதல் 1998 வரை இருந்தார்.
# ரோசம்மா புன்னூசு

## இறப்பு

தனது மகன் தாமஸ் புன்னூசுடன் ஓமானின் சலாலாவில் வசித்த வந்த ரோசம்மா 28 திசம்பர் 2013 அன்று இறந்தார். இவரது மகள் கீதா ஜேக்கப், அபுதாபியில் வசித்து வந்தார். இவரது உடல் திருவல்லாவுக்கு அருகில் உள்ள பமலாவில் உள்ள இவரது வீட்டிற்கு கொண்டு வரப்பட்டது. பின்னர், இறுதிச் சடங்கு 30 திசம்பர் 2013 அன்று திருவல்லாவுக்கு அருகிலுள்ள வாரிக்காட்டில் உள்ள சேகியோன் மார்த்தோமா தேவாலயத்தில் நடைபெற்றது.
# போங்கடா நீங்களும் உங்க அரசியலும்

***போங்கடா நீங்களும் உங்க அரசியலும்*** (*Poongada Neengalum Unga Arasiyalum*) 1992 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தை நாராயணன் இயக்கினார், ஆர். ஆர். இண்டர்நேஷனல் தயாரித்தது. இதில் நாகார்ஜுனா, விஜயசாந்தி, நிழல்கள் ரவி மற்றும் டெல்லி கணேஷ் ஆகியோர் முக்கியக் கதாபாத்திரத்தில் நடித்தனர்.
# போங்கடா நீங்களும் உங்க அரசியலும்

## நடிகர்கள்

- நாகார்ஜுனா
- விஜயசாந்தி
- நிழல்கள் ரவி
- டெல்லி கணேஷ்
# போங்கடா நீங்களும் உங்க அரசியலும்

## பாடல்கள்

இத்திரைப்படத்திற்கு எஸ். பி. பாலசுப்பிரமணியம் இசையமைத்தார். அனைத்து பாடல்களையும் காமகோடியன் இயற்றியுள்ளார். பாடல்களை மனோ, சுவர்ணலதா மற்றும் மின்மினி ஆகியோர் பாடியுள்ளனர்.
# அவலூர்

**அவலூர்** (*Avallur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும்.
# அவலூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 81 கிலோமீட்டர் தொலைவிலும், அரூரில் இருந்து 51 கிலோ மீட்டர் தொலைவிலும் அமைந்துள்ளது.
# அவலூர்

## மக்கள் வகைப்பாடு

2011 ஆண்டைய மக்கள் கணக்கெடுப்பின்படி இந்த ஊரில் 167 குடும்பங்கள் உள்ளன. ஊரின் மொத்த மக்கள் தொகை 661ஆகும். இதில் 338 ஆண்களும் 323 பெண்களும் அடங்குவர்.
# ஆவலம்பட்டி, அரூர்

**ஆவலம்பட்டி** (*Avlampatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது தாசிரஅள்ளி ஊராட்சிக்கு உட்பட்டது.
# ஆவலம்பட்டி, அரூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 30 கிலோமீட்டர் தொலைவிலும், அரூரில் இருந்து 19 கிலோ மீட்டர் தொலைவிலும் அமைந்துள்ளது.
# ஆவலம்பட்டி, அரூர்

## மக்கள் வகைப்பாடு

2011 ஆண்டைய மக்கள் கணக்கெடுப்பின்படி இந்த ஊரில் 143 குடும்பங்கள் உள்ளன. ஊரின் மொத்த மக்கள் தொகை 535 ஆகும். இதில் 257 ஆண்களும் 278 பெண்களும் அடங்குவர்.
# பையர்நாயக்கன்பட்டி

**பையர்நாயக்கன்பட்டி** (*Bairnayakkampatty*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பையர்நாயக்கன்பட்டி ஊராட்சிக்கு உட்பட்டது.
# பையர்நாயக்கன்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 75 கிலோமீட்டர் தொலைவிலும், அரூரில் இருந்து 30 கிலோ மீட்டர் தொலைவிலும் அமைந்துள்ளது.
# பையர்நாயக்கன்பட்டி

## மக்கள் வகைப்பாடு

2011 ஆண்டைய மக்கள் கணக்கெடுப்பின்படி இந்த ஊரில் 1,391 குடும்பங்கள் உள்ளன. ஊரின் மொத்த மக்கள் தொகை 5,650 ஆகும். இதில் 2,859 ஆண்களும் 2,791 பெண்களும் அடங்குவர்.
# பன்னிகுளம்

**பன்னிகுளம்** (*Bannikulam*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பன்னிகுளம் ஊராட்சிக்கு உட்பட்டது.
# பன்னிகுளம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 15 கிலோமீட்டர் தொலைவிலும், அரூரில் இருந்து 30 கிலோ மீட்டர் தொலைவிலும் அமைந்துள்ளது.
# பன்னிகுளம்

## மக்கள் வகைப்பாடு

2011 ஆண்டைய மக்கள் கணக்கெடுப்பின்படி இந்த ஊரில் 559 குடும்பங்கள் உள்ளன. ஊரின் மொத்த மக்கள் தொகை 2,127 ஆகும். இதில் 1,122 ஆண்களும் 1,005 பெண்களும் அடங்குவர்.
# பத்தல அள்ளி

**பத்தல அள்ளி** (*Battalahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும்.
# பத்தல அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 15 கிலோமீட்டர் தொலைவிலும், அரூரில் இருந்து 28 கிலோ மீட்டர் தொலைவிலும் அமைந்துள்ளது.
# பத்தல அள்ளி

## மக்கள் வகைப்பாடு

2011 ஆண்டைய மக்கள் கணக்கெடுப்பின்படி இந்த ஊரில் 642 குடும்பங்கள் உள்ளன. ஊரின் மொத்த மக்கள் தொகை 2,622 ஆகும். இதில் 1,285 ஆண்களும் 1,337 பெண்களும் அடங்குவர்.
# போடிநாயக்கன அள்ளி

**போடிநாயக்கன அள்ளி** (*Bodinaickenhalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பையர்நாயக்கன்பட்டி ஊராட்சிக்கு உட்பட்டது.
# போடிநாயக்கன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 30 கிலோமீட்டர் தொலைவிலும், அரூரில் இருந்து 16 கிலோ மீட்டர் தொலைவிலும் அமைந்துள்ளது.
# போடிநாயக்கன அள்ளி

## மக்கள் வகைப்பாடு

2011 ஆண்டைய மக்கள் கணக்கெடுப்பின்படி இந்த ஊரில் 60 குடும்பங்கள் உள்ளன. ஊரின் மொத்த மக்கள் தொகை 236 ஆகும். இதில் 120 ஆண்களும் 116 பெண்களும் அடங்குவர்.
# சுகாசினி கங்குலி

**சுகாசினி கங்குலி** (*Suhasini Ganguly*) ஓர் இந்தியப் பெண் சுதந்திரப் போராட்டத் தலைவராவார். 1909 ஆம் ஆண்டு பிப்ரவரி மாதம் 3 ஆம் தேதியன்று இவர் பிறந்தார்.இந்திய சுதந்திர இயக்கத்தில் சுகாசினி பன்கேற்றார்.
# சுகாசினி கங்குலி

## ஆரம்ப கால வாழ்க்கை

பிரித்தானிய இந்தியாவின் காலத்தில் வங்காள தேசத்திலிருந்த குல்னா நகரத்தில் 1909 ஆம் ஆண்டு பிப்ரவரி மாதம் 3 அன்று அபிநாசந்திர கங்குலி மற்றும் சரளா சுந்தர தேவிக்கு சுகாசினி மகளாகப் பிறந்தார். இவர்களது குடும்பம் வங்காளத்தின் டாக்காவின் பிக்ராம்பூரைச் சேர்ந்ததாகும். 1924 ஆம் ஆண்டு டாக்கா ஈடன் பள்ளியில் மெட்ரிகுலேசன் படிப்பில் இவர் தேர்ச்சி பெற்றார். கல்லூரியில் இடைநிலை கலை படிக்கும் போது, காது கேளாத மற்றும் ஊமை பள்ளியில் ஆசிரியர் வேலை பெற்று கொல்கத்தாவிற்குச் சென்றார்.
# சுகாசினி கங்குலி

## புரட்சிகர நடவடிக்கைகள்

### தொடக்கம்

சுகாசினி கொல்கத்தாவில் தங்கியிருந்தபோது கல்யாணி தாசு மற்றும் கமலா தாசுகுப்தாவுடன் தொடர்பு கொண்டார் . அவர்கள் இவரை யுகந்தர் கட்சிக்கு அறிமுகப்படுத்தினர். சுகாசினி சாத்திரி சங்கத்தின் உறுப்பினரானார். கல்யாணி தாசு மற்றும் கமலா தாசுகுப்தாவின் நிர்வாகத்தின் கீழ், சுகாசினி சாத்திரி சங்கத்தின் சார்பில், ராஜா சிறீசு சந்திர நந்தியின் தோட்டத்தில் நீச்சல் கற்றுக்கொடுத்தார். அங்கு இவர் 1929 ஆம் ஆன்டில் புரட்சியாளர் ராசிக் தாசுடன் பழகினார்.